Kozma Lara

Kozma Lara u lind më 4 Janar 1930 në Durrës. Është kompozitor i mirënjohur shqiptar, autor i shumë krijimeve muzikore, si kuartete, trio, romanca, rapsodi, etj, dhe i shumë këngëve për fëmijë. Ka qenë President i Shoqatës muzikore "Tonin Harapi", i Festivalit të Romancës Shqiptare, si dhe anëtar i Lidhjes së Shkrimtarëve, Artistëve dhe Kompozitorëve të Shqipërisë. U nda nga jeta më 18 janar 2019.

 Biografia 
Kozma Lara lindi më 4 janar 1930 në  Durrësit.  

Mësimet e para në piano i merr nga prof. Tonin Guraziu.  Në vitet 1946-1949 mbaron shkollën e mesme të përgjithshme "16 Shtatori" në Durrës. Ndjek liceun artistik "Jordan Misja" në Tiranë, ku dhe diplomohet në degën e pianos me prof. Tonin Guraziu në vitin 1954.

Në vitin 1958 studion në konservatorin "Pjotr Iliç Çajkovski", në Moskë (ish-BRSS), në degën e kompozicionit, student i profesorit Sergey Artem'yevich Balasanian.

Përgjatë viteve ka kontribuar në Ansamblin e Ushtrisë Popullore, në Teatrin e Operas dhe Baletit në Tiranë, si koncert-maestër, dhe në shkollën e mesme të muzikës "Mujo Ulqinaku", Durrës.

Gjatë viteve 1964-1972 kontribuon si pedagog i Analizës dhe Kompozicionit, njëkohësisht Shef i Katedrës së Kompozicion-Dirigjimit në Konservatorin Shtetëror të Tiranës. 

Gjatë viteve 1972-1978 ka qenë inspektor, specialist për Muzikën në Ministrinë e Arsimit dhe Kulturës, Tiranë.

Në vitin 1979 ka qenë mësues i Harmonisë, Analizës dhe Orkestracionit pranë shkollës së mesme të muzikës "Jan Kukuzeli", Durrës. 

Nga 1979-a e më pas ka qenë shef i Katedrës së Teori-Kompozicionit në Fakultetin e Muzikës, pedagog i Analizës dhe Kompozicionit.

Nga 1995-a e më pas, edhe pse në pension, kontribuon si pedagog i jashtëm në lëndën e Analizës dhe Kompozicionit në Universitetin e Arteve, Tiranë. 

 Krijimtaria 
 Vepra instrumentale Simfonike 
 Simfonia Nr. 1, në Fa Minor
 Tri skica simfonike për orkestër, 1, 2, 3, 2011
 Tri valle për orkestër simfonike, 1972

 Suita 
 Suitë orkestrale për harqe, në 3 kohë, 2000
 Suitë orkestrale për fëmijë, 1975
 Suitë për flaut dhe piano, I, 1981
 Suitë për flaut dhe piano, II, 1985
 Suitë për flaut dhe piano, III, 1986
 Suitë për piano e orkestër, 1988

 Koncerte 
 Koncert për piano dhe orkestër, I, 1966
 Koncert për piano dhe orkestër, II, 1970
 Koncert për piano dhe orkestër, III, 1984
 Koncert për piano dhe orkestër, IV, 1986
 Koncert për piano dhe orkestër, V, 1991
 Koncert për violinë dhe orkestër, 1971
 Koncert për oboe dhe orkestër, 1982

 Valle 
 Valle për flaut dhe orkestër, 1978
 Valle tokatë (piano), 1972
 Valle për kuartet harqesh, 1984
 Valle për fagot dhe piano 
 Valle e rëndë, 1993

 Rapsodi 
 Dy rapsodi për piano dhe orkestër, 1976, 1983

 Vepra Instrumentale 

 Sonata  
 Sonata për piano I, 1965
 Sonata për piano II, 1974
 Sonata për piano III, 1976
 Sonata për piano IV, 1989
 Sonata për piano V, 1995
 Sonata për piano VI, 1998
 Sonata për piano VII, 2001
 Sonatë për violinë dhe piano 
 Meditim mbi një temë për piano, 2002
 Temë me variacione, botim i Institutit të Lartë të Arteve
 Ditë të Gëzuara, album për piano, 1969
 Cikël pianistik, 1996
 Capriccio, botim i Institutit të Lartë të Arteve
 24 Pjesë pianistike, album me pjesë pianistike, 1998, Shtëpia Botuese Altas
 Balada për piano I, II, III, IV,  botuar  në Repertor Pedagogjik Pianistik, volumet 1,2,3,4 dhe 5
 Tri pjesë për piano, 1978
 Përjetime Kanadeze, 8 prelude për piano, 2005 
 Miniatura pianistike, botim i Institutit të Lartë të Arteve, 1966
 Pastorale

 Muzikë Dhome 
 Kuartet për harqe I, 1989
 Kuartet për harqe II, 1998
 Kuartet për harqe III, In memoriam për poetin L. Poradeci, 2000
 Dy pjesë për kanto dhe kuartet harqesh, Fryma e fundosur, Ruaj frymën e lules tënde, me vargje nga Agim Isaku, 1993
 Trio për flaut, violonçel dhe piano, 1999
 Tre improvizime për flaut dhe piano, 1995, 2012
 Meditim për violonçel dhe piano, 1999
 Meditim mbi një këngë popullore për violonçel dhe piano, 2013
 Dialog nr. 1, nr. 2, për flaut dhe violonçel, 2001
 Skerco për flaut dhe piano, 1966
 Rondo për violonçel dhe piano, 1986
 Pjesë për violonçel dhe piano, I
 Pjesë për violonçel dhe piano, II
 Pjesë për violonçel dhe piano, III
 Pjesë për violonçel dhe piano, IV
 Andante për flaut dhe piano

 Vepra Vokale 
 Cikël me pjesë korale a capella
 Cikël me këngë popullore të përpunuara 
 Këngë për fëmijë në festivale
 Romanca vokale (të botuara)  

 Muzikë Skenike 
 Opereta për fëmijë Ditë të Gëzuara, 1956
 Opereta për fëmijë Shpendët e Pyllit, 1957
 Baleti Fatosi Partizan, 1967

 Nderime 
 1965 – Anëtar i Lidhjes së Shkrimtarëve dhe Artistëve  të Shqipërisë
1985 – I akordohet Urdhri “Naim Frashëri” i Klasit të II
 1990 – I akordohet titulli Artist i Merituar
 1995 – I akordohet titulli Profesor nga Akademia e Arteve të Tiranës
 1998 – I jepet Çmimi i Karrierës i Fondacioni VELIA
 2010 – I jepet Çmimi Mirënjohje nga |Akademia e Arteve të Tiranës
 2012 – I akordohet titulli Nderi i Qytetit të Durrësit 

Veç këtyre, Kozma Lara ka qenë anëtar i Lidhjes së Shkrimtarëve dhe Artistëve të Shqipërisë që nga viti 1965, dhe President i Këshillit Kombëtar të Muzikës gjatë viteve 1992-1994.   

Dhjetëra vepra të Kozma Larës janë vlerësuar me çmime ndër vite, në Dekadat e Majit dhe festivale kombëtare

 Botime 
  Analiza e veprave muzikore, për shkollat e mesme të muzikës
  Analiza e veprave muzikore për Universitetin e Arteve
  Artikuj dhe studime për vepra apo veprimtari muzikore ndër vite
  Simfonia Nr.1, në FA MINOR (Partitura), 1981
  Romanca Shqiptare, 1999, (përzgjodhi dhe përgatiti për botim)
  Sonata për piano dhe violinë, 2000
  Muzikë Dhome - Vepra nga kompozitorë shqiptarë, 2001, (përzgjodhi dhe  përgatiti për botim)
  Album me pjesë pianistike, 2013
  Romanca Vokale, 2013
  Sonata për piano, 2013
  Album me 20 romanca vokale për soprano, tenor dhe piano, 2013
  Broshura me pjesë muzikore të ndryshme ndër vite, etj.

 Referime 

Kategoria:Biografi shqiptare
Kategoria:Kompozitorë shqiptarë
Kategoria:Njerëz nga Durrësi
Kategoria:Lindje 1930
Kategoria:Vdekje 2019